**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.07.2018, ora 08.00 – 25.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 25.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 24.07.2018, la ora 13.00, avertizarea hidrologică nr. 50, valabilă în intervalul 24.07.2018, ora 14.00-26.07.2018, ora 24.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**COD GALBEN în intervalul 24.07.2018, ora 14:00 – 26.07.2018, ora 24:00** - **depășiri ale COTELOR DE ATENŢIE** pe râurile din bazinele hidrografice: Tisa – sector intrarea ȋn ţară,Vişeu, Iza (**judeţul Maramureş),** Someşul Mare - bazin superior şi afluenţii din bazinele mijlociu şi inferior (**judeţul Bistriţa Năsăud),** Crișul Alb – bazin superior și afluenții din bazinele mijlociu și inferior **(judeţele: Hunedoara și Arad),** Arieș – bazin superior și afluenții din bazinele mijlociu și inferior, Mureş – afluenţii mici aferenţi sectorului aval confluenţă Arieş - amonte confluență Tȃrnave,Mureş – afluenţii aferenţi sectorului aval confluenţă Târnave **(judeţele: Alba, Cluj, Sibiu, Hunedoara şi Arad),** Mureș – bazin superior amonte S.H. Glodeni,Târnava Mică – bazin superior şi afluenţii din bazinele mijlociu și inferior, Târnava Mare – bazin superior şi afluenţii din bazinele mijlociu și inferior **(judeţele: Harghita, Mureş, Sibiu și Alba),** Bega – bazin superior şi afluenţii din bazinul mijlociu, Timiş – bazin superior amonte S.H. Lugoj, Pogăniș – bazin superior, Bȃrzava, **(judeţele: Timiş şi Caraș Severin),** Jiu – bazin superior și afluenţii din bazinul mijlociu **(județele: Hunedoara, Gorj şi Mehedinți)**,Olt – bazin superior amonte S.H. Sfȃntu Gheorghe **(județele: Harghita și Covasna),** Olt – afluenţii aferenţi sectorului aval S.H. Sfȃntu Gheorghe – amonte Ac. Drӑgӑşani, Olteţ – bazin superior şi afluenţii din bazinul mijlociu (**judeţele: Harghita, Covasna, Braşov, Sibiu, Vâlcea, Gorj, Argeș și Olt),** Argeș – bazin superior și afluenții din bazinul mijlociu **(judeţele: Argeș şi Dâmboviţa)**, Ialomiţa – bazin superior şi afluenţii din bazinele mijlociu şi inferior **(judeţele: Dâmboviţa, Prahova și Ialomița),** Buzău – bazin superior şi afluenţii din bazinul mijlociu **(judeţele: Braşov, Covasna şi Buzău),** Suceava **(judeţul Suceava),** Moldova (**judeţele: Suceava şi Neamţ),** Bistriţa **(judeţele: Suceava, Neamţ, Harghita şi Bacău),** Trotuş – bazin superior şi afluenţii din bazinele mijlociu și inferior **(judeţele: Harghita, Covasna, Bacău, Neamţ și Vrancea),** Putna – bazin superior şi afluenţii din bazinele mijlociu şi inferior **(judeţul Vrancea),** Rȃmnicu Sărat **(judeţele: Buzău și Vrancea),** Bârlad – bazin superior şi afluenţii din bazinele mijlociu şi inferior **(judeţele: Iaşi, Neamţ, Vaslui, Vrancea, Bacău şi Galaţi),** Siret – sector amonte S.H. Lespezi **(judeţele: Suceava, Botoşani şi Iaşi),** Siret – afluenţii mici aferenţi sectorului aval Ac. Galbeni **(judeţele: Bacău, Vrancea şi Galaţi),** Jijia **(judeţele: Botoşani şi Iaşi),** Prut - sector amonte Ac. Stânca Costeşti **(judeţul Botoşani),** Prut – afluenţii aferenţi sectorului aval S. H. Drânceni **(judeţele Vaslui şi Galaţi),** râurile mici din Dobrogea **(județele: Constanța și Tulcea).**

**COD PORTOCALIU**- **depășiri ale COTELOR DE INUNDAŢIE:**

**-în intervalul 24.07.2018, ora 14:00 – 25.07.2018, ora 12:00** pe râurile din bazinele hidrografice: Suceava **(judeţul Suceava),** Moldova (**judeţele: Suceava şi Neamţ),** Bistriţa - bazin superior şi afluenţii din bazinele mijlociu şi inferior **(judeţele: Suceava, Neamţ, Harghita şi Bacău),** Jijia - bazin superior şi afluenţii din bazinele mijlociu şi inferior **(judeţele: Botoşani şi Iaşi). Fenomenele se pot produce cu probabilitate şi intensitate mai mare pe unele râuri din judeţele: Suceava şi Botoşani;**

**-în intervalul 24.07.2018, ora 18:00 – 26.07.2018, ora 10:00** pe râurile mici din Dobrogea **(județele: Constanța și Tulcea). Fenomenele se pot produce cu probabilitate şi intensitate mai mare în intervalul 25.07.2018, ora 09:00 – 26.07.2018, ora 06:00 pe unele râuri mici din sudul şi estul județului Constanţa.**

**Se ridică începând cu data de 24.07.2018, ora 14:00, avertizarea hidrologică din celelalte bazine hidrografice avertizate anterior.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:**BACĂU, BOTOŞANI, CONSTANŢA, HARGHITA, IAŞI, NEAMŢ, SUCEAVA şi TULCEA**(8 prefecturi) – COD PORTOCALIU și ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TIMIŞ, TULCEA, VASLUI, VÂLCEA şi VRANCEA**(32 de prefecturi) – COD GALBEN.*

**Debitele au fost,** **în general, în creştere, ca urmare a** efectului combinat al precipitaţiilor în curs, celor căzute în interval şi propagării, exceptând Turul şi cursul inferior al Someşului, unde au fost în uşoară scădere şi râurile din bazinele Begăi, Timişului şi Bârzavei, unde au fost relativ staţionare.

Scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale şi creşteri mai însemnate de niveluri și debite cu depăşiri ale COTELOR DE APĂRARE s-au înregistrat pe unele râuri mici din nordul, estul şi centrul ţării, precum şi pe unele râuri din Dobrogea, ca urmare a precipitațiilor sub formă de aversă căzute în interval, cu caracter torențial și mai însemnate cantitativ.

În interval s-au situat peste:

**-COTA DE PERICOL** râul Feernic la staţia hidrometrică Simoneşti (150+10)-jud. HR;

**-COTELE DE INUNDAȚIE** râurile la următoarele stații hidrometrice: Agrij – Românaşi (150+45)-jud. SJ, Moldoviţa – Dragoşa (330)-jud. SV, Vl. Dunărea – Băltăceşti (400+45)-jud. CT, Topolog – Saraiu (300+90)-jud. CT.

**-COTELE DE ATENȚIE** râurile la următoarele stații hidrometrice: Secaş – Colibi (300+90)-jud. AB, Vârghiş – Vârghiş (50+4)-jud. CV, Topoliţa – Păstrăveni (150+5)-jud. NŢ, Agapia – Filioara (200)-jud. NŢ, Cracău – Magazia (130+2)-jud. NŢ;

**Se situează peste** **COTELE DE ATENŢIE** **râurile la următoarele staţii hidrometrice:** Hârtibaciu – Agnita (400+2)-jud. SB, Suceava – Brodina (250+10)-jud. SV, Moldova – Fundu Moldovei (150+2)-jud. SV şi Moldova – Prisaca Dornei (250+10)-jud. SV.

Debitele se situează în general la valori peste 100% din mediile multianuale lunare, mai mici (30-90% din normalele lunare) pe râurile din bazinele hidrografice: Vișeu, Iza, Tur, Someş, Crasna, Barcău, Moraviţa, Cerna, pe unii afluenţi ai Oltului superior, pe unii afluenţi ai Jiului inferior şi pe râurile din Dobrogea și cu valori între 30-60% pe râurile din bazinul hidrografic Bârlad, pe unii afluenţi ai Argeşului superior şi pe cursul superior al Jijiei.

În interval au fost emise trei **avertizări hidrologice** pentru fenomene imediateşi o **atenţionare hidrologică** pentru fenomene imediate.

**Debitele vor fi, în general, în creștere, ca urmare a** efectului combinat al precipitaţiilor în curs, celor prognozate şi propagării, exceptând Turul, cursurile superioare ale Crasnei, Barcăului şi Crişurilor şi cursul inferior al Someşului, unde vor fi în scădere uşoară.

Pe râurile din bazinele Begăi, Timişului şi Bârzavei debitele vor fi relativ staţionare.

Sunt posibile scurgeri pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite pe majoritatea râurilor din tară, în special pe cele din zonele de deal și de munte, cu depăşiri ale COTELOR DE APĂRARE, ca urmare a precipitațiilor prognozate, izolat mai însemnate cantitativ.

**DUNĂRE**

**Debitul la intrarea în ţară** (secţiunea Baziaş) în intervalul 24-25.07.2018 **a fost în scădere, având valoarea de 3600 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere la Gruia și pe sectorul Turnu Măgurele – Tulcea și în creștere pe sectorul Calafat – Corabia.

**Debitul la intrarea în ţară** (secţiunea Baziaş) **va fi** **staţionar (3600 m3/s).**

În aval de Porţile de Fier debitele vor fi în scădere pe sectoarele Gruia – Calafat şi Giurgiu – Tulcea şi în creştere pe sectorul Bechet – Zimnicea.

**2.** **Situaţia meteorologică în intervalul 24.07.2018, ora 08.00 –25.07.2018, ora 06.00**

**Administraţia Naţională de Meteorologie (A.N.M.) a emis la data de 24.07.2018, la ora 11.00, avertizarea meteorologică nr. 50, astfel:**

**-COD GALBEN -instabilitate atmosferică accentuată, cantități de apă importante în intervalul 24.07.2018, ora 11:00 – 25.07.2018, ora 21:00- îndeosebi în regiunile estice, sud-estice și în toate zonele de munte vor fi perioade cu instabilitate atmosferică accentuată ce se va manifesta prin averse local torențiale, descărcări electrice, intensificări ale vântului ce vor lua și aspect de vijelie și izolat căderi de grindină. Prin acumulare sau în intervale scurte de timp se vor înregistra cantități de apă de peste 25 l/mp și pe arii restrânse 40…50 l/mp;**

**-COD PORTOCALIU- ploi abundente în intervalul 24.07.2018, ora 17:00 – 25.07.2018, ora 21:00**- **în Dobrogea vor fi intervale de timp în care va ploua abundent și se vor acumula local cantități de apă de 40...50 l/mp și izolat 70…80 l/mp.**

Această avertizare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, COVASNA, DÂMBOVIŢA, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ, VASLUI, VÂLCEA, VRANCEA şi Municipiul BUCUREŞTI**(37 de prefecturi) - COD GALBEN şi CONSTANŢA şi TULCEA**(2 prefecturi)- - COD PORTOCALIU.*

**În ţară,** vremea a fost, în general, instabilă. Cerul a prezentat înnorări temporar accentuate îndeosebi după-amiaza și seara, când au fost averse și descărcări electrice, local în Oltenia și Muntenia și pe arii relativ extinse în rest. Prin acumulare sau în intervale scurte de timp cantitățile de apă au depășit local 20...30 l/mp și pe spații restrânse peste 50 l/mp în Moldova și în Dobrogea. Vântul a suflat slab și moderat, cu intensificări pe crestele montane, unde rafalele au depășit 70 km/h, însă de scurtă durată și la cote mai reduse și în timpul averselor, iar în zona localității Alexandria a căpătat aspect de vijelie. Temperaturile maxime au fost cuprinse între 21 de grade la Întorsura Buzăului, Târgu Secuiesc și Suceava și 31 de grade la Tulcea și Calafat, iar la ora 06 se înregistrau 11 grade la Gurahonț și 24 de grade la Sulina.

**Observație:** *începând de ieri, de la ora 06.00, au fost în vigoare 30 de mesaje privind fenomene meteorologice periculoase imediate, 8 avertizări cod portocaliu (4 emise de SRPV Constanța, 2 emise de SRPV Sibiu și câte una emisă de SRPV Bacău și SRPV Cluj) și 22 de atenționări cod galben, emise după cum urmează: 9 de SRPV Timișoara, 8 de SRPV Cluj, câte 2 de SRPV Sibiu și CNPM pentru Muntenia și 1 de SRPV Bacău.*

**La Bucureşti,** vremea s-a încălzit ușor. Cerul a fost variabil, cu înnorări după-amiaza și noaptea, când în unele cartiere s-au semnalat averse și descărcări electrice. Vântul a suflat slab până la moderat. Temperatura maximă a fost de 28 de grade la Afumați și Băneasa și 29 de grade la Filaret, iar la ora 06.00 se înregistrau 20 de grade la Afumați și Băneasa și 22 de grade la Filaret.

**3. Prognoza meteorologică în intervalul 25.07.2018, ora 08.00 –26.07.2018, ora 08.00**

**În ţară,** gradul de instabilitate atmosferică va fi accentuat, îndeosebi în sud, est și centrul, precum și în zonele montane aferente. Vor fi intervale de timp cu înnorări, averse, descărcări electrice, intensificări de scurtă durată ale vântului ce vor lua aspect de vijelie și izolat căderi de grindină. Ploile vor avea și caracter torențial, în intervale scurte de timp sau prin acumulare cantitățile de apă vor depăși local 20...25 l/mp, și izolat 50 l/mp, în special în Dobrogea. Temperaturile maxime vor fi cuprinse între 22 și 32 de grade, cu cele mai ridicate valori în Câmpia de Vest, iar cele minime se vor situa între 13 și 22 de grade.

**La Bucureşti,** vremea va fi, în general, instabilă. Cerul va avea înnorări, temporar mai accentuate după orele amiezii, când va crește probabilitatea pentru averse, descărcări electrice și intensificări de scurtă durată ale vântului. Temperatura maximă va fi de 28...29 de grade, iar cea minimă de 17...19 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Harghita** revine cu informații despre explozia produsă la data de 20.07.2018, în jurul orei 10.00, la sonda 25 Chedea din Grupul de Sonde 13 Cecheşti din cadrul S.N.G.N. Romgaz Sucursala Mediaş – Secția Cristuru Secuiesc, Formația de producție gaze naturale 2 Şimoneşti din zona satului Cecheşti, com. Avrămeşti, jud. Harghita, cauzată de o acumulare de gaze. Explozia a produs o groapă cu diametrul de 3 m şi adâncimea de 2,5 m şi s-a soldat cu decesul unei persoane în drum spre spital.

În urma controlului de la fața locului s-a constatat că rezervorul metalic de colectare a apei de zăcământ era deteriorat, iar haba de etalonare a acesteia era dislocată de pe fundația de beton. Acestea conțineau cca 100 l de apă de zăcământ, care în urma exploziei s-au împrăştiat în zonă. Sonda în cauză a fost pusă în funcțiune în anul 2017 şi nu este cuprinsă în autorizația de mediu pentru desfăşurarea activității de extracție a gazelor naturale emisă în 2015. S.N.G.N. Romgaz Sucursala Mediaş nu a înștiințat A.P.M. Harghita despre producerea incidentului, încălcând astfel prevederile OUG 195/2005.

**Au fost stabilite următoarele măsuri:**

-orice avarie, incident sau disfuncționalitate a instalațiilor care au cauzat sau pot cauza poluarea mediului vor fi raportate către A.P.M. Harghita în maximum 2 ore de la constatare, conform prevederilor Autorizației de Mediu deținute (termen: începând de la data de 23.07.2018);

-se vor efectua analize ale solului la amplasamentul sondei pentru indicatorul hidrocarburi din petrol, iar rapoartele de încercare se vor transmite G.N.M.-C.J. Harghita (termen: 15.08.2018);

-se va ecologiza zona afectată (termen: 15.08.2018);

-se va notifica A.P.M. Harghita asupra funționării sondei şi se va include în autorizația de mediu (termen: 15.09.2018).

**Pentru nerespectarea prevederilor OUG 195/2005 (neinformarea A.P.M. Harghita despre producerea incidentului şi lipsa autorizației de mediu pentru sonda 25) societatea va fi sancționată prin suspendarea activității sondei 25 Chedea până la obținerea autorizației pentru funcționarea acesteia.**

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE